Lietuvos komunikacijos asociacija

Lietuvos komunikacijos asociacija (LTKA) – nevyriausybinė organizacija, vienijanti Lietuvos ryšių su visuomene profesionalus. Iki 2018 m. kovo 19 d. vadinosi Lietuvos ryšių su visuomene specialistų sąjunga (LRVS).

 Istorija 
Organizacija įkurta 2000 m. liepos 4 d. Steigiamajame susirinkime, kuriame dalyvavo 48 steigėjai. Jo metu taip pat išrinkta pirmoji LRVS Taryba (pirmininkė Vilija Gudonienė).

2001 m. lapkritį LRVS tapo Tarptautinės ryšių su visuomene asociacijos (IPRA) partnere.

2018 m. vasario 20 d. visuotinio susirinkimo metu patvirtintas naujas organizacijos pavadinimas Lietuvos komunikacijos asociacija. Kovo 20 d. organizacija pradėjo oficialiai veikti nauju vardu.

 Nariai 
Sąjungos nariais gali tapti asmenys, baigę ryšių su visuomene studijas ir (arba) turintys ne mažesnę kaip vienerių metų darbo patirtį komunikacijos srityje.

2016 m. vasario mėnesį LRVS vienijo 210 specialistų.

 Valdymo organai 
Visuotinis narių susirinkimas yra aukščiausias LRVS valdymo organas. Susirinkimo metu dvejų metų kadencijai renkama Taryba, kurią sudaro septyni nariai. Taryba vykdo visas administracines funkcijas, organizuoja renginius, užsiima naujų narių pritraukimu, Sąjungos veiklos populiarinimu.

 Taryba 
2025-2026 m. kadencijos Tarybos sudėtis:
 Rima Aukštuolytė (pirmininkė);
 Artūras Ketlerius (pirmininkės pavaduotojas);
 Ovidija Ferencienė;
 Marija Grumblienė;
 Rita Saunorytė Norutienė;
 Liutauras Ulevičius;
 Nerijus Žeronas.

 Direktorius 
Organizacijos administracijos vadovas yra Tomas Kirša.

 Ankstesnių tarybų sudėtys 
 nuo 2000 m. liepos 4 d. – Vilija Gudonienė (pirmininkė).
 nuo 2001 m. lapkričio 23 d. – Ingrida Šulcienė (pirmininkė), G. Karsokas, S. Petrikonytė-Jurkūnienė, V. Gudonienė, V. Kavaliauskienė, V. Kaminskas, K. TaukačikasRyšių su visuomene specialistų sąjunga aktyvina veiklą.
 nuo 2002 m. lapkričio 22 d. – Jolanta Varapnickaitė-Mažylienė (pirmininkė), I. Šulcienė, V. Kaminskas, M. N. Bikauskienė, V. Jazdauskaitė, D. Andrikienė, A. Federas.
 nuo 2005 m. gegužės 26 d. – Laima Kasparavičienė (pirmininkė), D.Andrikienė, N. Bulotaitė, V. Kavaliauskienė, R. Matkevičienė, M. Voldemaras, I. Šulcienė.
 nuo 2006 m. liepos 18 d. – L. Kasparavičienė (pirmininkė), D. Andrikienė, M. Voldemaras, I. Šulcienė, A. Ramoškaitė, D. Mikutienė ir A. Vaškevičius. Visuotiniame susirinkime pakoregavus įstatus Tarybos narių kadencija pailginta iki dvejų metų.
 nuo 2010 m. gruodžio 7 d. – Jolanta Gužaitė-Quintus (pirmininkė), Renata Matkevičienė, Orinta Barkauskaitė, Agnė Bartusevičiūtė, Aušra Ramoškaitė, Agnė Počepovič, Aldona Jakavonienė.
 nuo 2012 m. gruodžio 12 d. – Orijana Mašalė (pirmininkė), Orinta Barkauskaitė, Justas Jaskonis, Živilė Navickaitė-Babkin, Gintarė Saulytė-Šulgat ir Ingrida Šulcienė. Nuo 2013 m. lapkričio 28 d. iš Tarybos atsistatydinusias G. Saulytę-Šulgat ir I. Šulcienę pakeitė išrinkti Ieva Elzbergienė, Lukas Mikelaitis ir Simona Žadvidaitė
 nuo 2014 m. lapkričio 13 d. - Orijana Mašalė (pirmininkė), Lukas Mikelaitis, Jūratė Virkutienė, Ramūnas Matonis, Milda Lomsargienė, Mindaugas Ardišauskas, Andrius Kasparavičius. 
 nuo 2016 m. lapkričio 30 d. (2017-2018 m. kadencija) – Lina Jakučionienė (pirmininkė), Ingrida Bartkienė, Agnė Dvarionienė, Renata Matkevičienė, Janina Sabaitė Melnikovienė, Germanas Kavalskis, Andrius Kasparavičius (po metų pakeitė Rytis Sabas).
 nuo 2018 m. gruodžio 14 d. (2019-2020 m. kadencija) – Elena Martinonienė (pirmininkė), Saulius Jansonas, Donatas Kuras, Svajūnė Marcinkevičienė, Rytis Sabas, Kristina Petrošienė, Jorūnė LiutkienėIšrinkta nauja Lietuvos komunikacijos asociacijos Taryba.
 2021-2022 m. kadencija – Arijus Katauskas (pirmininkas), Donatas Kuras (pirmininko pavaduotojas), Mindaugas Ardišauskas, Karolina Barišauskienė, Raminta Stanaitytė-Česnulienė, Asta Burbaitė, Tomas KiršaNaujoji Lietuvos komunikacijos asociacijos taryba pradeda veiklą. 
 2023-2024 m. kadencija – Donatas Kuras (pirmininkas), Juozas Ruzgys, Justas Jaskonis, Ligita Zailskaitė, Liutauras Ulevičius, Monika Svėrytė, Rima AukštuolytėDarbą pradeda nauja Lietuvos komunikacijos asociacijos taryba.

 Etikos kodeksas 
LRVS Etikos kodeksas patvirtintas 2015 m. lapkritį.LRVS Etikos kodeksas 

Kodeksu siekiama palaikyti aukštus ryšių su visuomene veiklos standartus, visuomenės, klientų, darbdavių ir žiniasklaidos pasitikėjimą ryšių su visuomene specialistais. Kiekvienas narys privalo laikytis valstybinių teisės aktų, užtikrinti informacijos patikimumą ir saugumą, atsakingai vertinti savo galimybes siekiant rezultatų ir vengti nesąžiningos konkurencijos.

 Organizuojami renginiai 
Pagrindiniai sąjungos nariams organizuojami renginiai profesionalumui kelti yra RsV klubai, kurių nuo pirmojo, įvykusio 2007 m. rugsėjį, iš viso surengta 23.

 Metinės konferencijos 
 PR formos 
2007–2008 m. sąjunga organizavo konferenciją PR Formos – pirmąjį RsV specialistams skirtą tarptautinį renginį LietuvojePaskelbti geriausi ryšių su visuomene projektai RsV specialistai Krašto apsaugos ministeriją paskelbė Lietuvos garsintoja.

 PaRa 
2014 m. organizuotas pirmasis metinis komunikacijos renginys Lietuvoje PaRa 2014Apdovanotos geriausiai komunikavusios organizacijos (verslozinios.lt) „Tele2“ darbuotojai pripažinti geriausiais viešųjų ryšių specialistais, jo metu išdalinti kasmetiniai apdovanojimai.

2015 m. gegužės 25 d. kartu su Ryšių su visuomene agentūrų asociacija (RSVA) organizuotame konkurse PaRa / Impact Awards 2015 paskelbti nugalėtojai„PaRa / Impact Awards 2015“ konkurse įvertinti geriausiai komunikavusieji.

2016 m. gegužės 20 d. kartu su Ryšių su visuomene agentūrų asociacija (RSVA) ir dienraščiu Verslo žinios organizuotame konkurse paskelbti PaRa / Impact Awards 2016 nugalėtojai„PaRa / Impact Awards 2016” konkurse paskelbti geriausi komunikacijos projektai.

 PR Impact Awards 
2017 m. gegužės 5 d. konkursą PR Impact Awards 2017 organizavo kartu su Ryšių su visuomene agentūrų asociacija (RSVA)Dėl geriausio komunikacijos projekto vardo tarptautiniame „PR Impact Awards 2017“ konkurse varžosi 123 projektai.

2018 m. gegužės 18 d. vyko tarptautinė komunikacijos konferencija PR Impact Awards 2018„PR Impact Awards 2018“: kaip Veryga ir Masiulis atlaikė viešumo bangas?.

2019 m. gegužės 30 d. paskelbti PR Impact Awards 2019 nugalėtojaiPaskelbti „PR Impact Awards 2019“ nugalėtojai.

2020 m. birželio 12 d. paskelbti PR Impact Awards 2020 nugalėtojai„PR Impact Awards 2020“ paskelbti geriausi komunikacijos projektai ir metų agentūra.

2021 m. birželio 10 d. apdovanoti PR Impact Awards 2021 nugalėtojai„PR Impact Awards 2021“ apdovanoti geriausi komunikacijos projektai.

2022 m. birželio 10 d. apdovanoti PR Impact Awards 2022 nugalėtojaiPaaiškėjo „PR Impact Awards 2022“ nugalėtojai: geriausia komunikatorė, metų agentūra ir lyderis, išlaikęs išbandymą viešumu.

2023 m. birželio 9 d. apdovanoti PR Impact Awards 2023 nugalėtojai„PR Impact Awards 2023“ apdovanoti geriausi komunikacijos projektai, „Metų agentūra“ tapo „Fabula“.

2024 m. birželio 7 d. organizuotas 11-asis renginys PR Impact AwardsPaskelbti „PR Impact Awards 2024“ konkurso ir specialiųjų nominacijų laimėtojai, taip pat „Metų komunikatorė“ bei „Metų agentūra“.

 Bendradarbiavimas su užsienio partneriais 
Bendradarbiaujant su Latvijos komunikacijos asociacija () organizacijos atstovai kasmet deleguojami į Rygoje kasmet organizuojamo konkurso Mi:t&links. Baltic Communication Awards (anksčiau Baltic PR Awards) žiuri.

 Radijo laida 
2024 metais kartu su žiniasklaidos stebėsenos bendrove „Mediaskopas“ asociacija rengė laidą „Krizės ištinka penktadieniais“ (vedėja Giedrė Bielskytė), kurią transliavo Žinių radijasLaidos „Krizės ištinka penktadieniais“ archyvas.

 Šaltiniai 

Kategorija:Lietuvos asociacijos
Kategorija:Ryšiai su visuomene
Kategorija:Komunikacija Lietuvoje
Kategorija:Komunikacijos organizacijos